بیرلشمیش میلت‌لر دونیا توریزم تشکیلاتی، توریزم سئکتوروندا یئنی بیر رکورد قیریلا‌راق، کئچن ایل دونیادا 1 میلیارد 235 میلیون نفرین سیاحت ائتدیگینی بیلدیردی.
دونیا توریزم تشکیلاتی‌نین آچیقلادیغی معلومات‌لارا گؤره، 2016دا دونیادا سیاحت ائدنلرین ساییسی بیر ایل قاباقکی ایله گؤره 46 میلیون (یوزده 3،9) آرتیشلا 1 میلیارد 235 میلیون نفر اولدو.
مرکزی مادریدده یئرلشن دونیا توریزم تشکیلاتی‌نین باش کاتیبی طالب ریفایی، تشکیل ائتدیگی مطبوعات کنفرانسیندا، 2009.جو ایلده بوتون دونیادا باش وئرن مالی و اقتصادی بحرانین آردین‌دان توریزم سئکتورونون سون 7 ایلدیر ثابت بیر شکیلده بؤیومه گؤستردیگینه دقت چکدی.
ریفایی،
"گوونلیک باشدا اولماق اوزره دونیادا یاشادیغیمیز سایی‌سیز پروبلئمه باخمایا‌راق توریزم، سون ایللرده اولاغان اوستو بیر مقاومت و گوج گؤسترمیش‌دیر. اولوسلارآراسی توریزم آرتماغا، استخدام تامین ائتمه‌یه و بوتون دونیانین اورتاق ریفاهینا خیدمت ائتمه‌یه داوام ائتمیش‌دیر" دئدی.
تشکیلاتین معلومات‌لارینا گؤره، توریست ساییسی یوزده 4لوک بیر دوشوشون اولدوغو اورتادوغو خاریجینده دونیانین بوتون بؤلگه‌لرینده آرتیش گؤستردی. توریست ساییسی‌نین ان چوخ آرتیش گؤستردیگی یئرلر ده یوزده 8لیک آرتیشلا آفریقا ایله آسیا-پاسیفیک اولدو. توریزم سئکتوروندا یوزده 50‌لیک بیر پایا صاحب اولان و دونیادا ان چوخ توریستین گلدیگی بؤلگه اولا‌راق بیلینن آوروپا قاره‌سینده 2016.جی ایلده توپلام 620 میلیون نفرین سیاحت ائتدیگی و بونون، بیر ایل اوله نیسبتا یوزده 2لیک بیر آرتیش آنلامینا گلدیگی ایفاده ائدیلدی.
